b'\n_START_ARTICLE_\nK-141 Kursk\n_START_SECTION_\nZgodovina\n_START_PARAGRAPH_\nGradnja podmornice Kursk se je za\xc4\x8dela leta 1990 v mestu Severodvinsk v Rusiji. Splovitev podmornice je bila leta 1994 in \xc5\xa1e istega leta pa je bila sprejeta v uporabo. To je bila predzadnja velika podmornica razreda Oscar II, oblikovana in odobrena v \xc4\x8dasu Sovjetske zveze. S svojimi 154 metri je bila najdalj\xc5\xa1a podmornica, ki je bila kadarkoli zgrajena. Zunanji trup je bil izdelan iz nerjavnega (nikelj) kromiranega jekla debeline 8,5\xc2\xa0mm, zato je bila odporna proti koroziji in proti odkrivanju s sonarjem. Notranji trup je bil jeklen, debeline 50,8\xc2\xa0mm._NEWLINE_Kursk je bil del Severne flote Rusije, ki pa je v letu 1990 utrpela finan\xc4\x8dno kr\xc4\x8denje. Mnoge njihove podmornice so zasidrane in rjavijo v zalivu Andrejeva 100\xc2\xa0km iz Murmanska. Leta 1999 je Kursk opravil uspe\xc5\xa1no izvidni\xc5\xa1ko misijo v Sredozemlju, sledenje \xc5\xa0esti Floti ameri\xc5\xa1ke mornarice med vojno na Kosovu. \xc5\xa0olska vaja avgusta leta 2000 je bila najve\xc4\x8dja po razpadu Sovjetske zveze. Vklju\xc4\x8devala naj bi \xc5\xa1tiri napade podmornic na vodilno ladjo Peter Veliki in konvoj manj\xc5\xa1ih ladij.\n_START_SECTION_\nEksplozija\n_START_PARAGRAPH_\nKursk je od\xc5\xa1el na morje, da opravi vajo streljanja slepih torpedov na ladjo Peter Veliki. To je bilo 12. avgusta leta 2000 ob 11:28 po lokalnem \xc4\x8dasu. Do eksplozije je pri\xc5\xa1lo, ko so pripravljali torpedo za izstrelitev. Po mnenju preiskovalcev nesre\xc4\x8de je eksplozijo povzro\xc4\x8dila reakcija spojine peroksida, ki je bila uporabljena pri izstrelitevi, ter bakra, ki se je nahajal v cevi za torpede. Podoben incident je bil vzrok za izgubo HMS Sidon leta 1955. Kemijska eksplozija je razstrelila Kursk z mo\xc4\x8djo od 100\xe2\x80\x93250 kilogramov TNT, kar je enako stopnji 2,2 po Richterjevi lestvici. Druga eksplozija je sledila 135 sekund po za\xc4\x8detni in je bila izmerjena med 3,5 in 4,4 po Richterjevi lestvici, kar ustreza 3-7 ton TNT. Ena od eksplozij je odpihnila velike kose razbitin nazaj skozi podmornico. Podmornica se je potopila v razmeroma plitvi vodi na globino 108 metrov, pribli\xc5\xbeno 135 kilometrov iz Severomorska, pri 69\xc2\xb040\xe2\x80\xb2N 37\xc2\xb035\xe2\x80\xb2E. Dol\xc5\xbeina Kurska presega globino, na kateri je potonila, kar za 46 metrov.\n_START_SECTION_\nPoskusi re\xc5\xa1evanja\n_START_PARAGRAPH_\n\xc4\x8ceprav so re\xc5\xa1evalne poskuse ponudili Britanci in Norve\xc5\xbeani, je Rusija odklonila za\xc4\x8detne re\xc5\xa1evalne ponudbe. Tako je 118 mornarjev in \xc4\x8dastnikov na Kursku umrlo. Ruski admirali so sprva govorili o tem, da je ve\xc4\x8dina posadke umrla zaradi eksplozije v nekaj minutah. Po mnenju zunanjih opazovalcev pa so bili motivi politi\xc4\x8dni, saj so nekateri mornarji imeli \xc4\x8das napisati bele\xc5\xbeke, ker so prve eksplozije uni\xc4\x8dile le sprednji del podmornice. Kapitan poro\xc4\x8dnik Dimitrij Kolesnikov je pre\xc5\xbeivel prvo eksplozijo v prekatu 9, prav pri krmi podmornice. Re\xc5\xa1evalci so na\xc5\xa1li bele\xc5\xbeke ob njem in pokazalo se je, da je 23 mornarjev (od 118 na krovu) \xc4\x8dakalo z njim v temi._NEWLINE_Bilo je veliko govora o tem, kako dolgo so mornarji \xc5\xa1e \xc5\xbeiveli. Nekateri, zlasti na ruski strani pravijo, da so umrli zelo hitro. Znano je, da je voda uhajala v plovilo Oscar-II skozi gred propelerja in na globini 100 metrov bi bilo nemogo\xc4\x8de zapreti odprtino. Drugi poudarjajo, da je veliko kemi\xc4\x8dnih kartu\xc5\xa1 (nabojev) uporabljalo ogljikov dioksid, zato se je kemi\xc4\x8dno sprostil kisik, kar je omogo\xc4\x8dalo posadki, da je lahko pre\xc5\xbeivela nekaj dni. Zadnja Kolesnikova opomba ima \xc4\x8das 15:15, kar pomeni, da so on in drugi v zadnjem prostoru \xc5\xbeiveli \xc5\xa1e vsaj \xc5\xa1tiri ure po eksploziji._NEWLINE_Ti naboji so bili najbr\xc5\xbe vzrok smrti. Zdi se, da je mornar po nesre\xc4\x8di prinesel naboj, ki je bil v stiku z morsko vodo, kar pa je povzro\xc4\x8dilo kemi\xc4\x8dno reakcijo in ogenj. Uradna preiskava o nesre\xc4\x8di je pokazala, da so nekateri pre\xc5\xbeiveli po\xc5\xbear s potapljanjem v vodo. Sledi po\xc5\xbeara na stenah ka\xc5\xbeejo, da je bila voda v tistem trenutku na ravni pasu v spodnjem obmo\xc4\x8dju. Vendar pa je ogenj hitro porabil preostali kisik v zraku, kar je povzro\xc4\x8dilo smrt z zadu\xc5\xa1itvijo._NEWLINE_V \xc4\x8dasu tragedije Kurska na skrajnem severu Rusije je tedanji predsednik Vladimir Putin, kljub takoj\xc5\xa1ni obve\xc5\xa1\xc4\x8denosti o tragediji, \xc4\x8dakal pet dni, preden je prekinil po\xc4\x8ditnice v So\xc4\x8diju ob \xc4\x8crnem morju in javno komentiral izgubo ponosa Severne flote. Leto kasneje je rekel, da bi se verjetno vrnil v Moskvo, a da to ne bi ni\xc4\x8desar spremenilo. Dejal je, da je imel isto raven komuniciranja tako v So\xc4\x8diju kot v Moskvi.\n_START_SECTION_\nDvigovanje\n_START_PARAGRAPH_\nNizozemska dru\xc5\xbeba Mammoet in Smit International sta z vleko Giant 4 s\xc4\x8dasoma dvignila Kursk in mrtve mornarje, ki so bili pokopani v Rusiji. Tri trupla so bila preve\xc4\x8d ope\xc4\x8dena, da bi jih lahko identificirali. Prva detonacija je vnela bojne glave na torpedih 5-7, kar je povzro\xc4\x8dilo niz sekundarnih eksplozij, usodnih za plovilo._NEWLINE_Glavna skrb v celotni re\xc5\xa1evalni operaciji so bili aktivirani izstrelki, ki so ostali v prekatih. Obstajala je nevarnost detonacije torpedov in izpusta iz dveh reaktorjev za jedrski pogon. V Londonu je jedrski svetovalec John Large ocenil tveganja in nevarnosti, kar so re\xc5\xa1evalci uporabili pri na\xc4\x8drtovanju akcije._NEWLINE_Ruski uradniki so zanikali trditve, da je imela podmornica rakete Granit z jedrskimi bojnimi konicami, predlo\xc5\xbeen pa ni bil niti en dokaz o nasprotnem. Ko so leta 2001 pri re\xc5\xa1evalni akciji dvigovali podmornico, so se bali, da bi s premikom razbitin spro\xc5\xbeili eksplozijo, zato so se odlo\xc4\x8dili za rezanje premca s karbidnim kablom. Tudi to orodje bi lahko povzro\xc4\x8dilo iskrenje, zato bi se lahko vneli ostali hlapni plini, npr. vodik. Del iz Kurska je bil odpeljan v Severomorsk, kjer je bila opravljena obse\xc5\xbena forenzi\xc4\x8dna analiza._NEWLINE_Ostanki reaktorja so bili nato odpeljani k zalivu Sajda na polotoku Kola. Po ladjedelnici je ve\xc4\x8d kot 50 delov razstavljenega reaktorja. To je bilo v za\xc4\x8detku leta 2003. Preostali del podmornice je bil nato razstavljen, del premca pa ni bil nikoli razstavljen ampak uni\xc4\x8den leta 2002. Obnovljeni so bili samo manj\xc5\xa1i deli premca (torpedna cev itd.)'